KOMISSION ASETUS (ETY) N:o 257/92, annettu 3 päivänä helmikuuta 1992, voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta



Virallinen lehti nro L 028 , 04/02/1992 s. 0005 - 0005

Suomenk. erityispainos Alue 3 Nide 40 s. 0115

Ruotsink. erityispainos Alue 3 Nide 40 s. 0115



KOMISSION ASETUS (ETY) N:o 257/92, annettu 3 päivänä helmikuuta 1992, voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 6 artiklan 7 kohdan, sekä katsoo, että komission asetuksen (ETY) N:o 685/69(3), sellaisena kuin se on viimeksi muutettuna asetuksella (ETY) N:o 3262/91(4), III osastossa säädetään voin ja kerman yksityiselle varastoinnille annettavan tuen myöntämisen yksityiskohtaisista säännöistä; voin ja kerman tämän hetkinen markkinatilanne edellyttää niiden päivämäärien muuttamista, jolloin varastoon vieminen voidaan suorittaa, sekä niiden päivämäärien muuttamista, jolloin varastoija voi ryhtyä purkamaan osaa tai koko sopimuksen alaista määrää varastosta, mainitun asetuksen 24 artiklan 3 kohdan c alakohdassa vahvistetaan sopimuksen alaista varastointipäivää kohden annettava korvaus, joka lasketaan interventio-ostohinnan ja korkojen mukaisesti; rahamarkkinoiden kehitys huomioon ottaen olisi otettava käyttöön yksi ainoa korkoprosentti, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 685/69 seuraavasti: 1) Muutetaan 23 artikla seuraavasti: - korvataan 6 kohdan ensimmäisessä alakohdassa päivämäärä "2 päivä huhtikuuta" päivämäärällä "2 päivä maaliskuuta" ja päivämäärä "1 päivä syyskuuta" päivämäärällä "16 päivä elokuuta", - korvataan 7 kohdassa päivämäärä "1 päivä syyskuuta" päivämäärällä "16 päivä elokuuta". 2) Muutetaan 24 artikla seuraavasti: - korvataan 2 kohta seuraavasti: "2 Varastoon vieminen voidaan tehdä ainoastaan 1 päivästä maaliskuuta 15 päivään elokuuta samana vuonna. Varastosta purkaminen voidaan tehdä ainoastaan välillä 16 päivä elokuuta varastointivuonna ja viimeinen päivä helmikuuta seuraavana vuonna." - korvataan 3 kohdan ensimmäisen alakohdan c alakohta seuraavasti: "c) tietty määrä sopimuksen alaista varastointipäivää kohden, laskettuna 92 %:n mukaan voin ostohinnasta kansallisessa valuutassa, sopimuksen alaisen varastoinnin aloittamispäivän kurssin ja 10 %:n vuosikoron mukaan." - korvataan 5 kohdassa päivämäärä "31 päivä elokuuta" päivämäärällä "15 päivä elokuuta". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan sopimuksiin, jotka on solmittu sen voimaantulon jälkeen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä helmikuuta 1992. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 150, 15.6.1991, s. 19 (3) EYVL N:o L 90, 15.4.1969, s. 12 (4) EYVL N:o L 308, 9.11.1991, s. 24